ফেইসবুকে পোস্টটি দেয়ার আধা ঘণ্টার মধ্যেই তিন হাজার বারেরও বেশি শেয়ার করা হয়। বিকেল ৫ টার দিকে নিজের ফেইসবুক অ্যাকাউন্ট থেকে বিষয়টিকে ভিত্তিহীন দাবী করে একটি স্ট্যাটাস দেন পরীমনি। তিনি লেখেন,''এরকম ছবি আমার অনেকের সাথেই আছে,তার মানে কি তারা সবাই আমার জামাই? ছবিটিতে কি আমি বউ সেজে বাসর ঘরে বসে আছি ? নাকি ন্যাংটা হয়ে দাড়িয়ে আছি? এরকম নিউজ যারা করেছেন তাদের অনেকের সাথেও আছে। তুলনা করলে আরও ঘনিষ্ট ছবি আছে। তার মানে আপনারা সবগুলো আমার জামাই। যে বা যাহারা আমার ক্ষতি করবেন বলে এসব করছেন তাদেরকে বলছি,আমার ক্ষতি না বরং আপনারা আপনাদের মূল্যবান সময় নষ্ট করছেন।'' স্ট্যাটাসের শেষে পরীমনি সাংবাদিকদের উদ্দেশে বলেন,''আসল সাংবাদিকদের উপর সম্মান রেখে বলছি আপনারা প্লিজ ভিত্তিহীন নিউজ করবেন না।''